Vyhodnotenie pripomienkového konania							
	Zameranie zahraničnej politiky SR na rok 2006							
								
	Zoznam oslovených subjektov:			NR SR, KPR SR,
ÚV SR, PPV SR pre EI 				
				ľudské práva a menšiny, 				
				MO SR, MH SR, MV SR,				
				MF SR, MZ SR, MŠ SR,				
				MS SR, MDPaT SR, MVaRR SR,				
				MPSVaR SR, MP SR, MŽP SR,				
				MK SR, ŠÚ SR, ÚJD SR				
								
	Počet oslovených subjektov:	19 						
	Zaslali do stanoveného termínu:	8						
	Zaslali po termíne:	2						
	Vôbec nezaslali:	2						
	Subjekty, ktoré nemali pripomienky:	7						
								
	Počet vznesených pripomienok:	57						
	Počet akceptovaných:	45 						
	Počet neakceptovaných, z toho počet zásadných - ktoré subjekty 	  12/2		MV SR				
								
	Rozporové konanie (s kým, kedy, na akej úrovni, s akým výsledkom):	2		MH SR, 5.12.2005 – na expertnej úrovni
MV SR, 6.12.2005 – na expertnej úrovni 
MV SR, 9.12.2005 – na úrovni ministrov	Dohoda vo všetkých 9 bodoch
Dohoda v 2 bodoch

Dohoda v 1 bode 			
 								
	Počet odstránených pripomienok:	12						
	Počet neodstránených pripomienok:	1		Prenos 1 rozporu na rokovanie 
vlády SR				
Rezort	Pripomienka	Typ	Vyh.	Spôsob vyhodnotenia	Poznámka			
								
NR SR	Bez pripomienok							
KPR SR	Str. 6 – upresniť ďalší postup SR, resp. Národného konventu v prípade Ústavnej zmluvy EÚ	O	A	doplnené				
	Str. 7 - doplniť text , že Slovensko vytvorí spoločnú bojovú jednotku rýchlej reakcie tzv. battle group s ČR, o čom bola v novembri 2005 podpísaná dohoda medzi ministrami obrany SR a ČR.	O	A	doplnené				
	Str. 7 – definovať ciele a očakávania SR od Novej finančnej perspektívy EÚ na rr.2007-2013	O	C	rámcovo doplnené, podrobnejšie to v súčasnej etape prípravy NFP nie je možné				
	Str. 18 - V texte o  Maďarskej republike nahradiť formuláciu „napriek parlamentným voľbám“ znením „s prihliadnutím k výsledkom parlamentných volieb...“	O	N	Uvedená zmena by vniesla do obsahu textu nežiadúce politikum				
	Str. 21 – doplniť plánovanú návštevu prezidenta FR J.Chiraca v SR v r.2006	O	A	doplnené				
	Str. 28 – doplniť, že v programe prezidenta SR je v roku 2006 zaradená aj príprava oficiálnej návštevy v Ruskej federácii (na základe pozvania prezidenta V. Putina).	O	A	doplnené				
	Str.29, 49 - Zjednotiť textáciu ohľadom otvorenia ZÚ SR v južnokaukazskom regióne v časti 5.3. a v kapitole 9.	O	A	upravené				
	Str. 32 - zvážiť spojenie cesty prezidenta SR v rámci okruhu Vietnam, Thajsko, Indonézia aj s cestou do Singapuru a J. Kórey	O	A	doplnené				
	Str. 34 – zvážiť možnosť, aby sa počas roka 2006 sa začali diplomatickou cestou pripravovať možné stretnutia s  predstaviteľmi štátov Blízkeho východu. Predbežne evidujeme v programe prezidenta SR možnosť uskutočniť oficiálnu návštevu Štátu Izrael. Je na zváženie preveriť možnosti aj v Jordánsku	O	A	doplnené				
	Str. 36 - Prezident SR má oficiálne pozvanie na návštevu Kolumbie a KP SR má v pláne návštevu Kolumbie v spojení s Mexikom začiatkom roka 2007.	O	A	doplnené				
ÚV SR	Bez pripomienok 							
PPV pre EI	Bez pripomienok							
MH SR	Všeobecná - v celom texte materiálu zjednotiť formulácie o zahraničnej politike na zámery Slovenskej republiky a nezamieňať tieto s úlohami MZV SR, zahraničnej služby, diplomacie, ZÚ SR a pod., môže sa jednať aj o úlohy iných rezortov	Z	C	V úvodnej časti materiálu je doplnená informácia:
Zameranie... je plánovací materiál zahraničnej politiky SR, na ktorej sa ostatné rezorty podľa kompetenčného zákona zúčastňujú pod koordináciou MZV SR. Vzhľadom na obsenciu dohody o spolupráci medzi MZV SR a MH SR sa ich spolupráca riadi kompetenčným zákonom.	Dohodnuté v rozporovom 
konaní  s MH SR			
	Všeobecná - v materiáli chýba vymedzenie jeho cieľa, adresáta pre ktorého je skutočne určený (okrem rokovania vlády), zabezpečenie plnenia zámerov a spolupráca	O	N	Pripomienka neadekvátna dlhodobo zaužívanej koncepcii materiálu	Dohodnuté v rozporovom 
konaní  s MH SR
- zmena zo zásadnej na obyčajnú pripomienku			
	Str. 4 - formulácia určujúcich faktorov pre rozvoj siete ZÚ SR v zahraničí a to najmä v bode 3 (plnenie úloh spojených s koncepčnejším a intenzívnejším prístupom v presadzovaní slovenského exportu a získavania priamych zahraničných investícií) nemá reálnu informačnú hodnotu – odporúčame ju v celom rozsahu z textu vypustiť, alebo nahradiť	Z	C	Zohľadnené a náležitou formou upravené v Úvode Zamerania	Dohodnuté v rozporovom 
konaní  s MH SR			
	Str. 34 -Vypustiť vetu činnosť zmiešanej slovensko-irackej komisie ani zmiešanej slovensko-iránskej komisie nemá oporu v zmluvno-právnej základni, najskôr by bolo potrebné uzavrieť dohody o hospodárskej spolupráci 	Z	A	upravené				
	Str. 36 - vypustiť konštatovanie o tom, že región Latinskej Ameriky nepatrí do sféry prioritného záujmu našej zahraničnej politiky už aj s ohľadom na nasledujúci text, z ktorého vyplýva rastúci význam tohto regiónu a väčšiny jeho krajín	Z	C	Čiastočne zohľadnené - s ohľadom na to, že Zameranie ... vyplýva zo schválených strategických dokumentov v oblasti zahraničnej politiky SR a z Programového vyhlásenia vlády SR	Dohodnuté v rozporovom 
konaní  s MH SR			
	Str.45 - v celom texte uvádzať namiesto Dunajská komisia, jej presný názov v tvare Die Donau – Medzinárodné marketingové združenie CR podunajských štátov, ktorého je SR členom	Z	C	Uvedené pre informáciu na začiatok príslušného významového celku, v ďalšom texte sa používa zaužívaný nadpis Dunajská komisia	Dohodnuté v rozporovom 
konaní  s MH SR			
	Str. 45 - spomenúť, že Slovenská republika je tiež členom „ARGE Donauländer – Pracovné združenie podunajských štátov“	Z	A	Informácia uvedená				
	Všeobecná - doplniť zoznam vysvetliviek použitých skratiek	Z	A	Doplnené požadované skratky				
	Str.23 - text „napomáhať španielskym obchodným subjektom pri vyhľadávaní vhodných obchodných partnerov v SR“  odporúčame zmeniť na „napomáhať španielskym importérom“	Z	A	zmenené				
	Str. 36 -  pri formulovaní priorít v zahraničnej politike je vhodné nepoužiť výrazy, ktoré umožňujú vznik úvah o preferenčnom alebo diskriminačnom zaobchádzaní, a to ani ako doplnku k zvolenej formulácii	Z	C	Zohľadnené 	Dohodnuté v rozporovom 
konaní  s MH SR			
MO SR	Všeobecná - Materiál je potrebné zostručniť tak, aby skutočne po jeho prečítaní bolo zrejmé, aké sú priority SR v oblasti zahraničnej politiky. Vo Vami spracovanom návrhu sú používané adjektíva, ktoré vyvolávajú dojem, že priorít zahraničnej politiky SR je skutočne veľa, čím v skutočnosti popierajú sami seba. Odporúčame zvážiť, či by nebolo možné v úvode každej oblasti definovať 1-2 priority a následne ukázať ako ich chceme „dostať do života.“.	O	N	dokument zodpovedá svojím rozsahom svojej dlhodobo zaužívanej koncepcii plánovacieho materiálu				
	Všeobecná - v septembri 2005 bola prijatá nová Bezpečnostná stratégia SR, no jej obsah sa v samotnom návrhu odráža minimálne. V tejto stratégii sa zahraničnej politike prisudzuje významná rola, ktorú je potrebné premietnuť aj do jej smerovania v roku 2006. Ak napríklad v bezpečnostnej stratégii definujeme USA ako strategického spojenca tak, by sa to v každom prípade malo odraziť aj v zameraní zahraničnej politiky ...	O	C	Zohľadnené v kapitole 5. o ďalších bilaterálnych vzťahoch zaradením USA na prvé miesto				
	Všeobecná - Miera abstrakcie tohto dokumentu je pri deskripcii často významovo totožných konštatovaní rôzna, raz sa uvádzajú údaje, druhý raz nie, raz je uvedená funkcia predstaviteľa SR s menom, v inom prípade nie ...	O	C	Jednotlivé relácie svojím rozsahom a detailnosťou, ale aj zaradením v dokumente predstavujú rebríček priorít zahraničnej politiky SR; zohľadnená formálna pripomienka				
	Všeobecná - V porovnaní s inými medzinárodnými organizáciami je problematika NATO rozpracovaná veľmi skromne. Minimálne by tu malo byť definované smerovanie transformácie Severoatlantickej aliancie a prístup SR k uskutočňovaným zmenám. V celom dokumente nie je napríklad ani zmienka o koncepte NRF ...	O	N	Rozsah kapitoly zodpovedá charakteru jej obsahu; po dátume vojensko-politického rozhodnutia o zapojení sa SR do NRF (2004) sa NRF stala vojensko-technickou otázkou 				
	Str. 3 – v ods. 2 MO SR zdieľa názor, že významnou líniou bola línia praktického prínosu SR k upevňovaniu mieru vo svete, rozvoja demokracie a ochrany ľudských práv, kde SR vystupovala ako dôveryhodný partner, ktorý plní svoje záväzky vo vzťahu k svojim spojencom, partnerom a medzinárodným organizáciám.	O	A	doplnené				
	Str. 3 – v ods. 3 a 5 oba odseky by mali hovoriť o tom istom, lebo zásada (slovensky) a princíp (latinsky) sú synonymá.	O	N	V slovenskom jazyku je princíp podkategóriou zásady 
(princíp = základná zásada, zdroj Synonymický slovník slovenčiny, JÚĽŠ+VEDA, Bratislava 1995), v konkrétnom kontexte to v plnej miere reflektuje práve použitie oboch výrazov				
	Str. 3 – v ods. 7 konštatovanie „je jedným zo základných predpokladov“ je neadekvátne, lebo základný predpoklad býva iba jeden, hlavných môže byť viac.	O	A	zmenené				
	Str. 3 – v ods. 10 transformačné procesy, ktoré prebiehajú v NATO jednoznačne posilňujú transatlantické väzby, takže by sa nemali vnímať ako niečo navyše, čo bude SR tiež podporovať	O	A	upravené				
	Str. 4 – v ods. 8 prvá veta odseku nedáva zmysel, rovnako tak nie sme presvedčení o zmysluplnosti úsilia o obnovovaní pôvodných pozícií z minulosti v oblasti výroby a kontroly obchodu so zbraňami, akú minulosť máme na mysli?	O	N	Nerelevantná pripomienka				
	Str. 7  - v ods. 2  SR bude vytvárať dve BG, jednu s Českom a druhú spoločne s Poľskom, Nemeckom, Lotyšskom a Litvou	O	A	doplnené				
	Str. 9 – z ods. 2 nie je zrejmé, o koho geografické priority ide, či o SR alebo NATO?	O	A	upravené				
	Str. 12 - bod 3.3. má názov „mierové operácie“, ale v odseku sa píše o „mierových misiách“.	O	A	upravené 				
	Str. 16 - ods. 2, ak je celý dokument smerovaný na rok 2006, tak výraz „budúcoročné predsedníctvo“ nedáva zmysel, alebo sa má na mysli rok 2007?	O	A	upravené				
	Str.20 - v časti o Kanade ods. 4 odspodu o vytvorení „plnohodnotného“ veľvyslanectva Kanady vyvoláva dojem, že vytvárame aj „neplnohodnotné“ veľvyslanectvá.	O	A	Nahradené výrazom „rezidentného“				
	Str. 21 – v časti o Nemecku v ods. 2 odspodu, konštatovanie o dôležitosti sledovania pozície novej nemeckej vlády vyvoláva obavy z toho, že sa SRN bude správať nečitateľne, to do materiálu takéhoto charakteru nepatrí. 	O	N	Pozorné sledovanie politiky novej vlády je bežná činnosť, ktorá neznevažuje jej dôveryhodnosť, naopak, môže mať aj pozitívne súvislosti				
	Str. 28 – v časti o Rusku nevidíme dôvod, aby sa v tomto materiáli konštatovala potreba sledovania kauzy Jukos.	O	A	Kauza Jukos má medzinárodno-politické dôsledky, preto je jej pozorné sledovanie nevyhnutné 				
MV SR	Str. 6 - v kapitole 1, v odseku „Ratifikácia Zmluvy o Ústave pre Európu" MV SR žiada z odseku vypustiť vetu: „SR sa bude zasadzovať za pokračovanie ratifikačného procesu Zmluvy o Ústave pre Európu.“ … Ponechanie uvedenej vety navyše vytvára v texte odstavca logický rozpor, pretože na jednej strane sa navrhuje celonárodná diskusia o budúcnosti EÚ a na druhej strane sa vopred bez diskusie určuje, že SR sa bude zasadzovať za pokračovanie ratifikácie euroústavy. Ide o zásadnú pripomienku.	Z	N	Text upravený a zdôvodnený: Summit EÚ v Bruseli 16. – 17. júna 2005 rozhodol pokračovať v ratifikačnom procese a stanovil ročné obdobie reflexie, ktoré má byť využité na zrealizovanie národných diskusií o EÚ, jej úlohe vo svete a jej prínosoch pre európskych občanov.	Text je predkladaný na rokovanie vlády s rozporom, ktorý sa nepodarilo odstrániť ani na úrovni ministrov (rozporové konanie dňa 9. 12. 2005).			
	Str. 27 - v kapitole 5.2, v odseku „Svätá Stolica“:
MV žiada z odseku vypustiť vetu: „Po voľbách v SR bude možné pokračovať - v závislosti od vnútropolitickej situácie - v príprave Zmluvy medzi SR a Sv. Stolicou o práve uplatňovať výhradu vo svedomí." a nahradiť ju nasledovnou formuláciou: „V zmysle plnenia medzinárodných záväzkov SR bude cieľom dobudovať zmluvnú základňu, ako to predpokladá základná zmluva medzi SR a Svätou Stolicou a programové vyhlásenie vlády SR.“	Z	A	Upravené podľa pripomienky MV SR	Dohodnuté v rozporovom 
konaní  s MV SR			
	Str. 27 – v kapitole 5.1, v odsek „Turecko“:
MV žiada vypustiť vetu: "Pokúsime sa presadiť zjednodušenie vízového režimu s TR." MV SR nepodporuje akékoľvek zmeny v súčasnom režime.	Z	A	Formulácia nahradená novým znením doplneným zo strany MV SR	Dohodnuté v rozporovom konaní na úrovni ministrov dňa 9.12.2005			
	Všeobecná pripomienka -  k načasovaniu materiálu:
S ohľadom na bežnú postupnosť krokov a s cieľom zachovať obsahovú kontinuitu by malo plánovacím materiálom – ako je aj "Zameranie zahraničnej politiky na rok 2006" - predchádzať najskôr dôsledné zhodnotenie uplynulého obdobia za účasti všetkých dotknutých rezortov. Podľa takéhoto pravidla by Vami teraz predložený materiál o zameraní mal nasledovať až po vypracovaní "Správy o plnení úloh zahraničnej politiky SR v roku 2005". Aby sa pre budúci rok dosiahla uvedená postupnosť krokov - čiže Zameranie až po Správe - žiadame v návrhu uznesenia v bode C.2 upraviť termín vypracovania materiálu "Zameranie zahraničnej politiky na rok 2007" tak, aby nebol skorší ako termín pre vypracovanie správy za rok 2006. Postupnosť žiada MV dodržiavať aj celkovo - v ďalších rokoch.	Z	N	Dokument nemá súvislosť so správou o zahraničnej politike SR z predchádzajúceho roku. Predpokladá nutnosť pripraviť plánovací materiál zahraničnej politiky už pred začiatkom kalendárneho roka a jej vyhodnotenie až po ukončení kalendárneho roka, predovšetkým v súvislosti s posunom zahraničnej politiky SR po vstupe do EÚ a NATO. - 
- Na tomto základe Vláda SR schválila svojím rozhodnutím č.140/2004 rozdelenie materiálu Vyhodnotenie zahraničnej politiky SR za rok ... a zameranie zahraničnej politiky SR na rok... v súčasne platnej postupnosti predkladania dvoch dotknutých materiálov.	Dohodnuté v rozporovom 
konaní  s MV SR			
MF SR	Medzi odbornými organizáciami systému OSN nie je zmienka o UNDP (Rozvojový program OSN) resp. skupina Svetovej banky ako medzinárodná finančná inštitúcia, ktoré sa významnou mierou podieľajú na oficiálnej rozvojovej pomoci	O	A	Doplnené odseky o UNDP a Svetovej banke
				
	V časti 6.4. preformulovať vetu „na základe záverov Európskej rady (máj 2010) by mala SR do roku 2010 dosiahnuť 0,17-percentný podiel oficiálnej rozvojovej pomoci (ODA) na HDP“ nasledovne: 
„V súlade so závermi Európskej rady (máj 2005) sa SR ako členský štát EÚ, ktorý pristúpil k EÚ po roku 2002 a ktorý ešte nedosiahol 0,17% pomer ODA/HND, bude usilovať urobiť tak do roku 2010 v rámci svojich príslušných rozpočtových postupov.“	O	A	preformulované				
MZ SR	Bez pripomienok							
MŠ SR	Doplniť materiál i spoluprácu so Slovinskom, ktoré sa nenachádza v žiadnej kapitole	O	A	Technickým nedopatrením vypustená časť o Slovinsku opätovne doplnená do kapitoly 5.1.
				
MS SR	Str. 3 - V úvode navrhuje MS zaradiť a z hľadiska významu a úloh SR doplniť časť o funkcii SR ako nestáleho člena Bezpečnostnej rady OSN (terajší odsek 2 na str. 4).	O	N	SR sa stáva členom BR OSN až od 1.1.2006, z uvedeného dôvodu nemôže slúžiť ako východiskový postulát v podobnom duchu ako naše členstvo v EÚ a NATO				
	Str. 7 - Text v druhom odseku (Rozširovanie) v prvej vete navrhuje MS upraviť takto: „... podporovať úspešné ukončenie prístupového procesu Bulharska a Rumunska a aktívne sa zúčastňovať prístupových rokovaní s Chorvátskom a tiež rokovaní s Tureckom.“.	O	N	V záujme SR je čo najskoršie členstvo RO a BG v EÚ; rokovania s Tureckom majú tiež prístupový charakter				
	Str. 8 - V treťom odseku (Koordinácia záležitostí EÚ v SR) v prvej vete MS navrhuje vypustiť výrazy „MZV a ďalších“.	O	N	MZV SR je na základe kompetenčného zákona koordinátorom zahraničnej politiky SR				
	Str. 21 - V ôsmom odseku (Francúzska republika) MS upozorňuje na gramatickú nepresnosť vo výraze „jedného“ (správne „jedným“).	O	A	upravené				
	Str. 22 - V prvom odseku (Talianska republika) MS upozorňuje na gramatickú nepresnosť vo výraze „voľby“ (správne „volieb“).	O	A	upravené				
	Str. 23 - V štvrtom odseku (Španielske kráľovstvo) v druhej vete MS upozorňuje na gramatickú nepresnosť vo výraze „Slovensko“ (správne „Slovensku“).	O	A	upravené				
	Str. 26 - V piatom odseku (Švajčiarska konfederácia) MS navrhuje úvod textu upraviť: „... bude hľadať možnosti ďalšej spolupráce ...“.
	O	A	upravené				
	Str. 29 - V druhom odseku (Chorvátsko) MS upozorňuje, že pri revízii bilaterálnej zmluvnej základne medzi SR a ChR v r. 1997 bolo 8 zmlúv (Platobná dohoda a jej 7 dodatkových protokolov) potvrdených a riešených iba podmienečne až do uzavretia nových zmlúv v tejto oblasti. Preto MS navrhuje do textu zaradiť aj prípravu návrhu uvedenej zmluvy. V súvislosti s uzavretím readmisnej dohody uvádzame, že bude postačovať uzavretie iba doplnkového protokolu k platnej readmisnej dohode z r. 1994, ktorá neupravuje readmisiu občanov tretích štátov vyžadovanú zo strany EÚ.	O	A	doplnené				
	Str. 43 - Text v štvrtom odseku (Medzinárodnoprávna oblasť) MS navrhuje doplniť v tom smere, že v r. 2006 sa predpokladá ukončenie expertných rokovaní a uzavretie Dohody medzi vládou Slovenskej republiky a Organizáciou Spojených národov o výkone trestov uložených Medzinárodným trestným tribunálom pre bývalú Juhosláviu.	O	A	doplnené				
	Str. 43 - Text v piatom odseku (Medzinárodnoprávna oblasť) je potrebné upresniť: „... vrátane úpravy ústavného schvaľovania medzinárodných zmlúv, ktorých stranou je Európske spoločenstvo alebo EÚ.“.	O	A	upresnené				
MPSVaR SR	Str. 22 -  v závere časti „Francúzska republika“ doplniť: „Preklenutiu prechodných opatrení na voľný pohyb pracovníkov vyplývajúcich zo zmluvy o pristúpení SR k EÚ by mala pomôcť pripravená Dohoda medzi vládou Slovenskej republiky a vládou Francúzskej republiky o výmenách mladých odborných pracovníkov.“,	O	A	doplnené				
	Str. 27 - na záver časti „Turecko“ doplniť: „V zmluvnoprávnej oblasti bude pripravená medzivládna dohoda o sociálnom zabezpečení.“.	O	A	doplnené				
	Pripomienky formálneho druhu	O	A	upravené				
MVaRRSR	Nedoručené pripomienky							
MŽP SR	MŽP odporúča zvážiť  zaradenie informácie o spolupráci s UNDP (United Nations Development Programme) do časti 3.4. Odborné organizácie systému OSN vzhľadom na to, že UNDP má svoje regionálne zastúpenie aj v Bratislave a významne spolupracuje s mnohými rezortmi na programoch, resp. projektoch ( napr. projekty rozvojovej pomoci - MZV SR, Global Environmental Facilities - MŽP SR ).	O	A	doplnené				
MP SR	Bez pripomienok 							
MDPaT SR	Bez pripomienok							
MK SR	Bez pripomienok							
ŠÚ SR	Nedoručené pripomienky							
UJD SR	Nedoručené pripomienky							

Vysvetlivky k skratkám v tabuľke:
Z - zásadná
O- 	obyčajná  
A - akceptovaná 
C - čiastočne akceptovaná
N - neakceptovaná